Video: 2 dood toe pendulum by pretpark in helfte breek‘n Skermgreep uit die video. Twee mense is dood en talle beseer toe ŉ gewilde pendulum-toestel Sondag by ŉ pretpark in Indië in twee gebreek en met insittendes na die grond getuimel het. The Times of India berig Manali Rajvadi (24) en Mohammed Zahid Momin (22) is dood nadat die rit, bekend as Discovery, by die Kankaria-pretpark in Ahmedabad in die staat Goedjarat deels noodlottig beëindig is terwyl insittendes aan die pendulum se waentjie vasgegordel was. Talle mense het ernstige beserings in die voorval opgedoen toe een van die pendulum se kabels omstreeks 17:40 gebreek het en die waentjie sowat ses meter in die lug was. In ŉ video van die voorval wat sedertdien op sosiale media versprei word, kan daar duidelik gesien word hoe die onderste deel van die pendulum loskom en met insittendes val. Volgens New Delhi Television (NDTV) het die waentjie met 30 insittendes grond toe getuimel. Daar is 32 sitplekke vir die rit. NDTV berig dat daar 27 mense in die voorval beseer is onder wie 15 kritiek. Die beseerdes is na nabygeleë hospitale gehaas. Die plaaslike polisie sal ondersoek instel na die oorsaak van die voorval. JUEGO MECÁNICO EN LA #INDIA SE ROMPE EN DOS; SE REGISTRAN 3 MUERTOS Y 27 HERIDOS. JUEGO MECÁNICO EN LA #INDIA SE ROMPE EN DOS; SE REGISTRAN 3 MUERTOS Y 27 HERIDOS.Trágico accidente se registró en el parque de diversiones 'Kankaria', ubicado en la ciudad de Ahmedabad, cuando un juego mecánico en pleno funcionamiento se partió en dos, provocando que colapsara.En un video captado por testigos se observa como la estructura se viene abajo con 30 personas abordo, de las cuales 3 perdieron la vida y 27 resultaron heridas.Bomberos realizaron las investigaciones e informaron que la causa principal del accidente fue que en un cable en la polea se rompió segundos después del arranque de la maquina. Posted by Campeche No te Calles on Monday, July 15, 2019 Klik hier as die video nie direk in jou webblaaier speel nie.